Băsescu: Dacă RO-ALERT ar fi funcționat, ar fi murit mai puțini oameni în inundațiile din Galați. „Viitură de incompetență la guvern"
Traian Băsescu a transmis joi, într-un mesaj postat pe Facebook, că, dacă sistemul de avertizare RO-ALERT ar fi funcționat în cazul inundațiilor de la Galați, atunci „ar fi murit mai puțini oameni, cu certitudine dezastrul cauzat de ape în gospodării ar fi fost mult mai mic”.